cyanic-selkie/wikianc huggingface dataset:
Մադոնա
Երկաթուղային հաղորդակցություն
Էրգլի քաղաքի հարևանությամբ կայանը եղել է փակուղային, սակայն  խորհրդային տարիներին Մադոնան պետք է լիներ երկաթուղային հանգույց։ Ենթադրվում է Էրգլի գիծը պետք է երկարաձգվի մինչև Մադոնա, Մադոնան  մինչև Լուբանի, և կառուցվի   երկաթուղին գիծ մինչև Կարսավի։
Արտաքին հղումներ
Կատեգորիա:Լատվիայի քաղաքներ Կատեգորիա:1926 թվականին հիմնադրված բնակավայրեր
Կլարա Բոու
Կլարա Բոու (Clara Bow, ), ի ծնե` Կլարա Գորդոն Բոու, ամերիկացի դերասանուհի, համր կինոյի աստղ և 1920 թվականի սեքս խորհրդանիշ։ Առավել մեծ ճանաչում է ստացել «Պլաստիկ դար» (1925), «Ծուղակ տղամարդու վրա» (1926), «Դա» (1927), «Թևեր» (1927), «Անվանիր նրան վայրի» (1932) ֆիլմերի շնորհիվ։
Մանկություն
Ապագա դերասանուհին ծնվել է 1905 թվականի հուլիսի 29-ին Բրուքլինում՝ Սառա Գորդոնի և Ռոբերտ Բոուի ընտանիքում։ Նրա մայրը՝ ֆրանսուհու և շոտլանդացու դուստրը, Բոուի խոսքով շատ գեղեցիկ է եղել։ Կլարան եղել է Սառայի և Ռոբերտի երրորդ զավակը, սակայն նրա երկու ավագ քույրերը մահացել են մանուկ հասակում` առաջինը մահացել է ծնվելուց երկու ժամ անց, երկրորդն ապրել ընդամենը երկու օր։ Մայրը չի կարողացել տանել կորուստները և ստացել է հոգեկան խանգարում։ Կրելով Կլարային՝ նա վստահ է եղել, որ այդ երեխան նույնպես երկար չի ապրի, և երբ որ աղջիկը լույս աշխարհ է եկել, նույնիսկ չի ձևակերպել նրա ծննդյան վկայականը։
Կլարայի ընտանիքն ապրել է սարսափելի աղքատության մեջ՝ փոքրիկ վարձակալած բնակարանում։ Նրա հայրը, որն ամենայն հավանականությամբ եղել է մտավոր հետամնաց, երբեք չի աշխատել, բավարարվել է պատահական վաստակով և հազվադեպ է հայտնվել տանը, իսկ երբ այնուամենայնիվ վերադարձել է ընտանիք, արհամարհել է կնոջն ու դստերը՝ և՛ բարոյապես, և՛ ֆիզիկապես։ Երբ Կլարան տասնհինգ տարեկան է եղել, հայրը բռնաբարել է նրան։ Ռոբերտի բացակայության ժամանակ Սառան մարմնավաճառությամբ է զբաղվել։ Նա հաճախորդներին տուն է տարել և մինչ ննջարանում սպասարկել է նրանց, փոքրիկ Կլարային փակել է զգեստապահարանում։ Բացի հոգեկան խանգարումից, որը տարեցտարի խորանում էր, Կլարայի մայրը տառապել է էպիլեպսիայով. նոպաները երբեմն եղել են օրական երեք անգամ։ Քանի որ ընտանիքը գումար չի ունեցել բժշկի համար, որը կարող էր թեթևացնել նրա տառապանքները, Կլարան հաճախ էր դառնում մոր նոպաների ականատեսը։
Կլարան մանուկ հասակում չարաճճի է եղել։ Իր խոստովանությամբ ՝ նա միայն տղաների հետ է ընկերություն արել, երբեք տիկնիկներով չի խաղացել և ամաչել է մյուս աղջիկների ներկայությունից։ Որոշ ժամանակ նրա մտերիմ է եղել իր հարևանի` Ջոնի անունով տղայի հետ։ Տղան մի քանի տարի փոքր է եղել Կլարայից, և Կլարան հովանավորությամբ է վերաբերվել նրան, ամենուր իր հետ է տարել և պաշտպանել է փողոցային ավազակներից, երբեմն նույնիսկ կռիվ է արել։ Երբ Կլարան տասը տարեկան է եղել, ողբերգություն է տեղի ունեցել։ Ջոնիի բնակարանում հրդեհ է բռնկվել, որի ժամանակ տղան այրվել և մահացել է հենց Կլարայի ձեռքերում։ Նա ծանր է տարել ընկերոջ մահը։
Կարիերայի սկիզբ
Երբ Բոուի մայրն իմացել է, որ աղջիկը պատրաստվում է դերասանուհի դառնալ, սկանդալ է սարքել՝ հայտարարելով, որ դերասանությունը մարմնավաճառության նման է, և որ նա նախընտրում է դստերը դագաղում տեսնել, քան էկրանին։ Ավելի ուշ՝ Կլարայի երկրորդ ֆիլմից հետո, Սառան գրեթե սպանում էր նրան. մի գիշեր Կլարան արթնացավ և տեսավ, որ մայրը կանգնած է իր մահճակալի մոտ՝ միս կտրելու դանակով։ Այդ միջադեպի հետևանքով Բոուն մինչև իր կյանքի վերջը տառապել է անքնությունից։
Ճանաչում և փառք
Բոուին ուշադրություն են դարձրել նրա երկրորդ ֆիլմից՝ կետերի որսորդների մասին պատմող «Նավերով ծովում» մելոդրամայից հետո (1922)։ Նրա կարիերան հետզհետե աճել է, չնայած դերասանուհուն չի լքել մեղքի զգացումն այն բանի համար, որ նա շարժվել է մոր կամքին հակառակ։ «Կանանց թշնամիներ» (1923) ֆիլմի նկարահանումների ժամանակ դերասանուհին իմացել է, որ իր մայրը մահացել է և ենթադրելով, որ մահվան մեջ մեղավորն ինքն է, ծանր է տարել այդ կորուստը։ «Preferred Pictures կինոընկերության ներկայացուցիչներից մեկի հետ հանդիպումը, որը տեղի է ունեցել միևնույն թվականին, որոշել է դերասանուհու աստղային ապագան։ Նա հրավիրել է Բոուին փորձերի՝ առաջարկելով վճարել նրա Հոլիվուդ հասնելու ճանապարհածախսը։ Նա համաձայնել է, բայց կինոընկերության ղեկավար Բ․ Պ․ Շուլբերգի վրա տպավորություն չի գործել, նա նույնիսկ կասկածել է, թե արժե արդյոք ժամանակ ծախսել փորձերի վրա։ Սակայն մնջախաղը միշտ հաջողվում էր Բոուի մոտ և երբ նա հայտնվել է տեսախցիկի առաջ, Շուլենբերգը մնացել է առավել քան գոհ արդյունքից և դերասանուհու հետ պայմանագիր է կնքել։ Նրանց համագործակցությունն սկսվել է միմյանցից բաժանված սիրահարների մասին պատմող «Մայիսյան օրեր» մելոդրամայով (1923)։
Հաջորդող երկու տարիների ընթացքում Կլարան նկարահանվել է քսաներեք ֆիլմերում։ Սկզբում նա կատարել է երկրորդական դերեր՝ խաղալով գլխավոր հերոսների սիրուհիների, դուստրերի և հարևանուհիների դերեր։ Այդ ժամանակ նա վաստակում էր 750 դոլարից ոչ ավելի, այնուամենայնիվ, երբ նա սկսել է լավ գումար աշխատել, Հոլիվուդ է բերել իր հորը։ Նրա հայրը շատ էր խմում և հաճախ էր նրան դնում վատ դրության մեջ՝ խմած հայտնվելով դստեր նկարահանման հրապարակում։
Բոուն նկարահանվել է ոչ միայն «Preferred Pictures»-ում՝ Շուլբերգը հաճախ էր դերասանուհուն «վարձով տալիս» այլ կինոընկերությունների։ Նման վարձույթը շահութաբեր զբաղմունք էր․ այն ժամանակ, երբ Բոուն նկարահանվում էր Warner Bros.-ում («Համբուրի՛ր ինձ կրկին») կամ «Banner Productions Inc.»-ում («Դատարկ սրտեր»), պրոդյուսերը շաբաթական ստանում էր 3000 դոլար։
Հետզհետե Բոուն արժանացել է հեռուստադիտողի սիրուն։ 1924 թվականին նա ներառվել է հույսեր ներշնչող դերասանուհիների ցանկում և ստացել WAMPAS Baby Stars մրցանակը, որը տարբեր տարիների ընթացքում շնորհվել է Ջոան Բլոնդելին, Բեսի Լավին, Վերա Ռեյնոլդսին, Ջինջեր Ռոջերսին և այլն։ Հենց այդ ժամանակ էլ ձևավորվել է նրա դերասանական ամպուլան՝ հիմնականում Բոուն խաղացել է համառ սեքսուալ պչրուհիների դերեր, որոնք օժտված էին անկախ և համառ բնավորությամբ։ Նրա հերոսուհիները հարստության հետևից վազելու պատճառով հեշտությամբ կոտրւմ էին տղամարդկանց սրտերը, բայց, ի վերջո, միշտ ընտրում սերը, ոչ թե փողը.
Առաջին իսկական ճանաչումը Բոուն ձեռք է բերել 1925 թվականին։ Շուլբերգը նրան նկարահանել է «Պլաստմասե դար» կատակերգական մելոդրամայում ուսանողուհի Սինտիյա Դեյի դերում, և քանի որ կինոնկարը հանրության մոտ անհավանական հաջողություն է արձանագրել, Բոուն մի պահ դարձել է «Preferred Pictures»-ի առաջատար դերասանուհիներից մեկը։ Կարիերայի անսպասելի թռիչքը գլխապտույտ է առաջացրել Բուի մոտ, որն այն ժամանակ ընդամենը 19 տարեկան էր։ Նա սկսել է հանդիպել ֆիլմի իր գործընկեր, դերասան Գիլբերտ Ռոլանդի հետ, որը սկիզբ է դրել նրա ապագա սկանդալային հեղինակությանը։
Ութ ֆիլմեր, որոնցում Բոուն հայտնվել է 1926 թվականին, ամրագրել են նրա հաջողությունը։ Այդ տարվա ամենահայտնի ֆիլմը Բոուի համար դարձել է Վիկտոր Ֆլեմինգի կատակերգությունը, որը կոչվում էր «Թակարդ տղամարդու վրա», որտեղ երիտասարդ դերասանուհին կատարել է Ալվերնայի՝ անուղղելի պչրուհու դերը։ Սյուժեի համաձայն՝ Ալվերնան փորձում է գայթակղել ցանկացած տղամարդու, որը հայտնվում է իր ճանապարհին, սակայն, ի վերջո, ընտրում է իսկական սերն ու հանգիստ ամուսնական երջանկությունը։ Ֆիլմը նկարահանվել է «Paramount Pictures» կինոստուդիայում, որի ղեկավարն այդ ժամանակ Շուլբերգն էր, և որը ֆիլմի հաջող վարձույթից հետո Բոուի հետ հինգ տարվա պայմանագիր է կնքել։ Նույն տարում Բոուն, որը բնույթով նման էր իր հերոսուհիներին, սկսել է հանդիպել Վիկտոր Ֆլեմինգի հետ, չնայած այն հանգամանքին, որ նա գրեթե երկու անգամ ավելի մեծ էր դերասանուհուց։
Այս աղջիկը
Բոուի փառքը գագաթնակետին է հասել 1927 թվականին՝ այն բանից հետո, երբ նա նկարահանվել է հանրախանութի վաճառողուհի Բեթի Լու Սպենսի դերում, որը սիրահարված է իր ղեկավարի որդուն, «Այս» կատակերգական մելոդրամայում՝ ըստ Էլինոր Գլինի համանուն վեպի։ Կինոնկարը, որի պրեմիերան տեղի է ունեցել 1927 թվականի փետրվարի 19-ին, մեծ հաջողություն է ունեցել կինոթատրոններում, իսկ Բոուն ստացել է It-girl մականունը, այսինքն՝ «այս աղջիկը», որն այդ ժամանակվանից ի վեր դարձել է երիտասարդ, սեքսուալ և գրավիչ մարդու բնորոշում, որի մասին բոլորը խոսում են, և նա գտնվում է ուշադրության կենտրոնում։
Այդ ժամանակ Բոուն իրոք ուշադրության կենտրոնում է գտնվել՝ ոչ միայն կինոէկրանում հաջողության շնորհիվ, այլև իր գրգռիչ վարքի և բուռն սիրավեպերի պատճառով (թերթերը նաև խոսակցություններ են տարածել ալկոհոլի և թմրանյութերի հանդեպ նրա հակվածության մասին)։ «Paramount Pictures»-ի ղեկավարությունը նույնիսկ հատուկ կետ է մտցրել նրա պայմանագրում, որը նախատեսել է 500 հազար դոլար պարգևավճար, եթե մինչև պայմանագրի ժամկետի ավարտը Կլարան զերծ մնա հրապարակային սկանդալներից ։
Այնուամենայնիվ, այս խոստումը իրականություն չի դարձել։ Դերասանուհու վարքագիծը փչացրել է նրա հեղինակությունը, և չնայած այն բանին, որ նա դեռևս պահանջված էր՝ որպես դերասանուհի, հոլիվուդյան հասարակությունը երես է թեքել նրանից. Բոուն դադարել է ընդունելությունների և երեկույթների հրավիրվել այն մտավախությունից, որ նա ինչ-որ անդուրեկան արարք կկատարի ։
Բոուի մասնակցությամբ 1927 թվականի մեկ այլ աղմկահարույց ֆիլմ է դարձել Թևեր ռազմական մելոդրաման, որտեղ դերասանուհին կատարել է Կարմիր խաչի բուժքրոջ դերը, ով սիրահարված է եղել օդաչուին, որը սիրում էր մեկ այլ աղջկա։ Այս ֆիլմը կինոյի պատմության մեջ մտել է նաև այն պատճառով, որ դարձել է առաջին և միակ համր ֆիլմը, որը ստացել է Օսկար մրցանակ։
Կարիերայի մայրամուտ
1928 թվականից սկսած՝ Բոուի կարիերան աստիճանաբար անկում է ապրել։ Նա հայտնվել է ընդամենը չորս նկարներում (հատկանշական է, որ նրանք բոլորը ներկայումս համարվում են կորած)։ Հետագայում 1929 թվականին նրա դեբյուտը տեղի է ունեցել ձայնային կինոյում՝ «Վայրի երեկույթ» կատակերգությունում, որտեղ Բոուն կատարել է թեթևամիտ գեղեցկուհու սովորական դերը՝ մարմնավորելով իր դասախոսի սիրահարված ուսանողուհի Ստելլա Էմսին։
Բոուն, համր կինոյի բազմաթիվ այլ դերասանուհիների նման, դժվարությամբ է անցում կատարել ձայնային ֆիլմերի, քանի որ սովոր է խաղալ արտահայտիչ մնջախաղի միջոցով։ Նորահայտ անհրաժեշտություն էր խոսել և հետևել իր ձայնին, իսկ 1930 թվականի «Սերը միլիոնատիրոջ հանդեպ» ֆիլմում նաև երգել է, ինչը նրա մոտ միկրոֆոնի վախ էր առաջացնում։
Բոուի դիրքը վերջնականապես խարխլվել է նրա անձնական քարտուղար Դեյզի Դևոյի հետ կապված սկանդալից հետո, որին Բոուն վարձել էր 1929 թվականի սկզբին, որպեսզի վերջինս զբաղվի նրա հաշիվներով։ Չնայած նրան, որ Դևոն Կլարայի ֆինանսական գործերը կարգի է բերել, մեկ տարի անց նա ազատվել է աշխատանքից դերասան Ռեքս Բելայի նկատմամբ ավելորդ ուշադրության համար, որի հետ դերասանուհին այդ ժամանակ հանդիպում էր։ Դևոյի՝ իր տեղը վերադարձնելու փորձը Բոուին որպես շորթում է գնահատվել, և 1930-ի նոյեմբերի 6-ին Ռեքս Բելլը նրան ոստիկանություն է հայտնել։
Չնայած նրան, որ Դևոն հերքել է շորթման մեղադրանքները, Բըրն Ֆիթսը՝ Լոս Անջելեսի շրջանային դատախազը և «Paramount Pictures» ստուդիայի ղեկավարության մտերիմ ընկերը, նրա բնակարանում անօրինական խուզարկություն է անցկացրել։ Քանի որ նրան ոչ մի կոմպրոմատ չի հաջողվել հայտնաբերել, Դևոն ազատ է արձակվել և անմիջապես դատի է տվել Ֆիթսին ապօրինի ձերբակալման համար։ Ֆիթսն իր հերթին նրա դեմ պատասխան գործ է հարուցել՝ Դևոյի դեմ մեղադրանք առաջադրելով Բոուի փողերը յուրացնելու երեսունհինգ դեպքի համար։ Գործի լսումը սկսվել է 1931 թվականի հունվարի 13-ին՝ հանրության մեծ մասնակցությամբ։ Ատենակալները Դևոյին մեղավոր են ճանաչել միայն մեկ դեպքում դրամական մեքենայությունների համար, սակայն դա չի խանգարել դատավորին նրան տասնութ ամսվա ազատազրկման դատապարտել։
Դևոյի հայտնությունները, որը դատարանում պատկերել է դերասանուհու անձնական կյանքի սկանդալային մանրամասները, հանգեցրել են նրա կարիերայի լիակատար տապալման. 1931 թվականի ամռանը ստուդիան խզել է Բոուի հետ պայմանագիրը։ Նույն տարում քսանհինգ տարեկան դերասանուհին ամուսնացել է Ռեքս Բելլի հետ և հեռացել Նևադայում իրեն պատկանող ռանչոյից։ Նախքան իր կարիերան վերջնականապես դադարեցնելը, նա կինոէկրաններին հայտնվել է ևս երկու անգամ՝ 1932 թվականին Թիֆանի Թայերի «Կոչիր նրան վայրի» վեպի մոտիվներով դրամայում և 1933 թվականին «Աղմուկ» երաժշտական մելոդրամում, որտեղ կատարել է Լու անունով տոնավաճառային պարուհու դերը։
Անձնական կյանք
1920-ական թվականների կեսերին դերասանուհին կարմիր մազերով, ծիածանի շրթունքներով, Հոլիվուդի սեքս-խորհրդանիշն էր։ Նա սկանդալային կերպով հայտնի է դարձել իր ազատ բարքերով և իր գործընկերների հետ բազմաթիվ սիրավեպերով։ Հայտնի է, որ նրա սիրեկանների թվում են դերասաններ Գերի Կուպերը, Գիլբերտ Ռոլանդը, Բելա Լուգոշին, ռեժիսոր Վիկտոր Ֆլեմինգը։ Նա չէր թաքցնում իր արկածները, որոնք այդ տարիներին բավականին ռիսկային էին, և նա կարող էր հրապարակավ և առանց ամաչելու իր արտահայտություններից, քննարկել իր սիրեկաններին ։ 1929 թվականին, երբ նրա կարիերան սկսեց կլոնավորվել մայրամուտին, Բոուն ծանոթացավ դերասան, վեսթերնների հերոս Ռեքս Բելլի հետ։ Երկամյա սիրավեպից հետո զույգա ամուսնացել է 1931 թվականի դեկտեմբերի 3-ին Լաս Վեգասում։ 1934 թվականին Բոուն և Բելլան ունեցել են որդի՝ Թոնին (անունը փոխել է Ռեքս Էնթոնի Բելլի հետ, մահացել է 2011 թվականի հուլիսին), իսկ 1938 թվականին՝ երկրորդ որդին՝ Ջորջը։
Հիվանդություն
1949 թվականին Բոուի մոտ շիզոֆրենիա է ախտորոշվել։ Բուժումը, այդ թվում շոկային թերապիայի օգնությամբ, արդյունք չի տվել, և շուտով դերասանուհուն տեղափոխել են հոգեբուժարան։ Հաջորդ տասնվեց տարիներին, ամուսնուց առանձին բնակություն հաստատելով, նա շատ մեկուսի կյանք է վարել և հազվադեպ է դուրս եկել Լոս Անջելեսի իր տնից ։ Բոուն փորձել է ինքնասպան լինել։ 1954 թվականին Ռեքս Բելն ընտրվել է Նևադա նահանգի փոխնահանգապետ և մահացել 1962 թվականին։ Կլարան նրանից երեք տարով երկար է ապրել և մահացել է սրտի կաթվածից 1965 թվականի սեպտեմբերի 27-ին՝ 60 տարեկան հասակում։
Արտաքին հղումներ
Կատեգորիա:Ամերիկացի կինոդերասանուհիներ Կատեգորիա:Ամերիկացի դերասաններ Կատեգորիա:Հոլիվուդյան փառքի ծառուղի Կատեգորիա:Ամերիկացի դերասանուհիներ Կատեգորիա:Համր կինոյի դերասաններ Կատեգորիա:Ամերիկացիներ իռլանդական ծագմամբ Կատեգորիա:20-րդ դարի դերասանուհիներ Կատեգորիա:Դերասանուհիներ այբբենական կարգով Կատեգորիա:20-րդ դարի ամերիկացի դերասանուհիներ
Ջոշ Չարլզ
Ջոշուա Աարոն «Ջոշ» Չարլզ (Joshua Aaron "Josh" Charles, ), թատրոնի, կինոյի և հեռուստատեսության ամերիկացի դերասան։ Առավել հայտնի է իր դերերով «Սպորտի գիշեր» և «Լավ կին» հեռուստասերիալներում։
Կենսագրություն
Չարլզը ծնվել է Բալթիմորում, Մերիլենդ նահանգում, Ալան Չարլզի (գովազդային գործակալ) և Լորայի («Baltimore Sun» ամսագրի լրագրող) ընտանիքում։ Չարլզը իր կարիերան սկսել է ինը տարեկանում՝ որպես սիթքոմի մասնակից։ Դեռահասության շրջանում մի քանի ամառային արձակուրդ անց է կացրել սովորելով Նյու Յորքում՝ «Stagedoor Manor» անվանումով արվեստների կենտրոնում։
Կարիերա
Չարլզի դեբյուտը կինոյում եղել է իր մասնակցությունը ռեժիսոր Ջոն Ուոթերսի «Մազերի լաք» ֆիլմում, 1988 թվականին։ Հաջորդ տարի նա Ռոբին Ուիլյամսի և Իթան Հոուքի հետ նկարահանվել է օսկարակիր «Մեռած պոետների հասարակություն» ֆիլմում (Dead Poets Society)։ Ավելի ուշ նկարահանվում է «Մի ասա մայրիկին, որ դայակը մեռել է» (1991) — Don’t Tell Mom the Babysitter’s Dead, «Անցնելով կամուրջը» (1992) — Crossing The Bridge, «Երեքը» (1994) — Threesome, «Կարկանդակը երկնքում» (1996) — Pie in the Sky, «Մափփեթները տիեզերքից» (1999) — Muppets from Space, «S.W.A.T» (2003), «Եղբայրների համար» (2005) — Four Brothers, «Կյանքից հետո» (2009) — After.Life և «Կարճ հարցազրույցներ սոսկալի մարդկանց հետ» (2009) — Brief Interviews with Hideous Men ֆիլմերում։
Չարլզը մասնակցություն է ունեցել Աարոն Սորքինի «Սպորտի գիշեր» (Sports Night) սիթքոմում, որը դարձել է Էմմի մրցանակակիր և տևել է երկու տարի (1998—2000) ABC հեռուստաալիքում։ Այս հեռուստասերիալի շնորհիվ Չարլզը դարձել է կինոդերասանների Գիլդիայի անդամ։ 2008 թվականին Չարլզը կատարում է Ջեյքի դերը «Բուժում» (In Treatment) սերիալի առաջին եթերաշրջանում։ 2009-ին նա վերադառնում է հեռուստատեսություն և նկարահանվում է «Լավ կին» սերիալում, որում խաղում էին Ջուլիանա Մարգուլիսը և Քրիս Նոթը։
Ջոշ Չարլզը խաղում է նաև թատրոնում։ 2004 թվականին նա հայտնվել է Նիլ Լաբյուտի «Հեռավորությունը այստեղից» (The Distance From Here) ներկայացման մեջ, որը մրցանակ է ստացել որպես լավագույն դերասանական անսամբլ։ 2006 թվականին խաղացել է Ռիչարդ Գրինբերգի «Լավ կահավորված սենյակ» (The Well-Appointed Room) ներկայացման մեջ։ Այնուհետև սկսել է աշխատանքը ամերիկյան թատերային կոնսերվատորիայում, Սան Ֆրանցիսկոյում՝ մարմնավորելով կլոնավորված եղբայրներին Քերիլ Չերչիլի «Քանակ» (A Number) ներկայացման մեջ։ 2007-ին մասնակցում է Ադամ Բլոքսի «Դռնապան» ներկայացմանը, «Manhattan Theatre Club»-ում։
Անձնական կյանք
Չարլզը երկրպագում է բեյսբոլի Բալթիմորյան «Baltimore Orioles» թիմին և ֆուտբոլի՝ «Baltimore Ravens»-ին։
Փանիան
Փանիան  (ფანიანი), գյուղ Վրաստանում։ Գտնվում է Կախեթի մարզի Սիղնաղի շրջանում։
Տարածք
Կենտրոնի բարձրությունը 640 մետր է։
&Burn
«&Burn», ամերիկացի երգչուհի Բիլլի Այլիշի «Watch» երգի այլընտրանքային տարբերակ՝ ամերիկացի ռեփեր Վինս Սթեյփլսի հետ համատեղ։ Այն թողարկվել է որպես սինգլ 2017 թվականի դեկտեմբերի 15-ին Darkroom և Interscope Records լեյբլների միջոցով և հետագայում ընդգրկվել է «Don't Smile at Me» մինի ալբոմի դեկտեմբերյան վերաթողարկման կազմում ։
Նախապատմություն
The Fader-ի հետ նամակագրության ընթացքում Այլիշը գրել է․ «Վինս Սթեյփլսն իմ ՀԱՄԱՐ 1 ընտրությունն էր, այնպես որ, երբ նա լսեց և համաձայնվեց, դա անհավական էր, և իր ստեղծած քառյակը այնքան լավն է։ Նա աստված է, և ես շատ ուրախ եմ, որ այն վերջապես լույս կտեսնի» ։
Ստեղծագործություն
Համաձայն HighClouds երաժշտական բլոգի հեղինակ Շահին Ռաֆիկյանին՝ «Երգի սկիզբը բաղկացած է սուպերմինիմալիստիկ գործիքավորմամբ մեկուսացված վոկալից, որն աճում է դեպի ալտերնատիվ թրեպ թրեք» ։
Առևտրային ցուցանիշներ
«&Burn» երգը ոսկե է հավաստագրվել ԱՄՆ-ում և Կանադայում։ Բացի այդ՝ այն պլատինե է հավաստագրվել Ավստրալիայում։
Քննադատների արձագանք
Insider-ը տեղադրել է երգն իր «Բիլլի Այլիշի յուրաքանչյուր երգ՝ ըստ վարկանիշի» (Every Billie Eilish song, ranked) ցանկի 7-րդ հորիզոնականին՝ ասելով, որ «Watch» երգն ավելի խոցելի և նոստալգիկ է, մինչդեռ «&Burn»-ն ավելի հզոր և վճռական է հնչում ։
Ինքնիրացում
Ինքնիրացում, անձի կարողության իրականացում։
Պատմություն
Արիստոտելը գրում էր, որ երջանկությունը հասանելի է սեփական պոտենցիալ կարողությունների իրականացման միջոցով ։
Ինքնիրացման պրոբլեմատիկան ակտիվորեն ուսումնասիրել է ամերիկացի հոգեբան Աբրահամ Մասլոուն ։
Մասլոուն գտնում էր, որ ինքնիրացման պահանջմունքը ըստ «բուրգի պահանջմունքների» հերթականության մարդու պահանջմունքներից ամենավերջինն է։ Ավելի ցածր պահանջմունքների բավարարումից, արդիական են դառնում ավելի բարձր մակարդակի պահանջմունքները, բայց դա չի նշանակում, որ նախորդ պահանջմունքների տեղը զբաղեցնում են նոր պահանջմունքները։
Ինչպես նաև պահանջմունքները չեն գտնվում անխախտելի հաջորդականության մեջ և չունեն ֆիքսված դիրքեր, ինչպես դա ցուցադրվում է «պահանջմունքների բուրգի» վրա։ Այսպիսի օրինաչափությունը ունի ավելի կայուն դիրք, բայց նաև տարբեր մարդկանց մոտ պահանջմունքների փոխադարձ դասավորվածությունը կարող է տարափոխվել։
Արտաքին հղումներ
Կատեգորիա:Փիլիսոփայական տերմինաբանություն Կատեգորիա:Խորհրդապաշտություն Կատեգորիա:Հոգեբանություն Կատեգորիա:Հումանիստական հոգեբանություն
Պետար Գոլուբովիչ
Պետար Գոլուբովիչ (Petar Golubović / Петар Голубовић, ), սերբ ֆուտբոլիստ, «Պիստոյիզե» ակումբի աջ պաշտպան (խաղացողի իրավունքները պատկանում են «Ռոմա»-յին), 2013 թվականին մինչև 19 տարեկանների շրջանի Եվրոպայի չեմպիոն։
Ակումբային
«Ցրվենա Զվեզդա» ակումբի դպրոցի սան. վաղ տարիներին նրա տաղանդը նկատել է Ալեքսանդր Յանկովիչը։ «Ցրվենա Զվեզդա» ակադեմիայի ապագա անդամ, Պետարը 2012 թվականին հայտնվել է Nike «The Chance» ֆուտբոլային ակադեմիայի եզրափակիչ մրցաշարում ։ 2013 թվականից մինչև 2014 թվականը նա հանդես եկավ ՕՖԱ ակումբում, որտեղ իր դեբյուտը նշեց 2013 թվականի ապրիլի 3-ին 18 տարեկան հասակում, խաղալով «Վոյվոդինա» ակումբի դեմ խաղում (նրա մարզիչը այդ ժամանակ եղել է Զորան Միլինկովիչը, ՕՖԱ-ն հաղթեց նվազագույն 1։0 հաշվով)։
2014 հունվարի 31-ին Պետարը 1 միլիոն եվրոյի դիմաց տեղափոխվեց «Ռոմա» և չորս ու կես տարվա պայմանագիր կնքեց ակումբի հետ։ Այնուհետև վարձավճարով տեղափոխվեց Սերիա Բ-ում հանդես եկող «Նովարա» ակումբ, մինչև 2013/2014 մրցաշրջանի ավարտ, իսկ այնուհետև կարիերան շարունակեց «Պիստոյիզե»-ում։
Հավաքականում
Գոլուբովիչը 2013 թվականին Եվրոպայի մինչև 19 տարեկանների առաջնությունում խաղացել է Սերբիայի հավաքականի կազմում և թիմի հետ նվաճել է չեմպիոնական տիտղոսը ։ Երիտասարդ հավաքականի կազմում նա դեբյուտը նշել է 2013 թվականի հոկտեմբերի 11-ին, խաղալով Կիպրի դեմ (հաղթելով 2։1 հաշվով)։
Բանյոլո դել Սալենտո
Բանյոլո դել Սալենտո  (Bagnolo del Salento), կոմունա Իտալիայում։ Գտնվում է Ապուլիա մարզում՝ Լեչե գավառում։ Բնակչությունը կազմում է 1884 մարդ, բնակչության խտությունը կազմում է 310 մարդ/կմ²։ Զբաղեցնում է 6 կմ² մակերես։ Փոստային ինդեքս՝ 71020, հեռախոսային կոդ՝ +39 00836։
Կոմունայի հովանավորն է Սուրբ Գևորգը։ Տոնը նշվում է ապրիլի 23-ին։
Ժողովրդագրություն
Բնակչության թվաքանակի փոփոխությունները.
Արտաքին հղումներ
Կատեգորիա:Իտալիայի բնակավայրեր
Սիրան Սեզա
Սիրան Սեզա (Զարիֆյան-Քյուփելյան Սիրան Տաճատի, ), հայ արձակագիր, հրապարակախոս, խմբագիր։
Բանաստեղծ Մատթեոս Զարիֆյանի քույրը։
Ծանոթագրություններ
Կատեգորիա:Կոստանդնուպոլիս քաղաքում ծնվածներ Կատեգորիա:Բեյրութ քաղաքում մահացածներ Կատեգորիա:Հայ արձակագիրներ Կատեգորիա:Հայ հրապարակախոսներ Կատեգորիա:Հայ խմբագիրներ Կատեգորիա:1903 ծնունդներ Կատեգորիա:1973 մահեր Կատեգորիա:Կոլումբիայի համալսարանի շրջանավարտներ
Ամազոնի խոնավ անտառներ
Ամազոնի խոնավ անտառ, խոնավ արևադարձային մշտադալար լայնատերև անտառների հսկայական տարածք, աշխարհի խոշորագույն արևադարձային անտառը։ Տեղակայված է Ամազո գետի գրեթե ողջ ջրավազանն ընդգրկող հսկայական հարթավայրում։ Անտառը զբաղեցնում է 5,5 միլիոն քառակուսի կիլոմետր տարածք, ինչը հավասար է մոլորակի մյուս արևադարձային անտառների ընդհանուր մակերեսի կեսին։ Անտառն ընկած է ինը երկրների տարածքում (Բրազիլիա, Պերու, Կոլումբիա, Վենեսուելա, Էկվադոր, Բոլիվիա, Գայանա, Սուրինամ, Ֆրանսիական Գվիանա)։
Կենսաբազմազանություն
Հարավային Ամերիկայի խոնավ արևադարձային անտառները (Սելվա) առանձնանում են ամենամեծ կենսաբազմազանությամբ։ Կենդանիների և բույսերի բազմազանությունը այնտեղ շատ ավելին է, քան Աֆրիկայի և Ասիայի արևադարձային անտառներում։ Նկարագրված յուրաքանչյուր տասներորդ կենդանական կամ բուսական տեսակը տարածված է Ամազոնյան ջունգլիներում։ Այստեղ նկարագրված են առնվազն 40 000 բույսերի տեսակներ, 3000 տեսակ ձուկ, 1 294 տեսակ թռչուններ, 427 տեսակ կաթնասուններ, 428 տեսակի երկկենցաղներ, 378 տեսակի սողուններ  և 96 660-ից մինչև 128 843 տեսակի տարբեր անողնաշարավորներ։
Երկրի վրա հենց Ամազոնի խոնավ անտառներում է բուսատեսակների ամենամեծ բազմազանությունը, որը ներառում է 16 հազար ծառատեսակներ.
Կենդանական աշխարհ
Ամազոնի ջունգլիներում կան բազմաթիվ կենդանիներ, որոնք կարող են լուրջ վտանգ ներկայացնել մարդու համար։ Մեծ գիշատիչներից այստեղ հանդիպում են յագուարն ու կայմանը։ Այստեղ բնակվում են անակոնդա օձը և թունավոր շուշույան ու ժարակարան, ինչպես նաև «շագանակագույն սարդ» Loxosceles- ը։ Գետերում կա էլեկտրական կատվաձկներ, որոնք կարող են առաջացնել էլեկտրական լիցք, որը կարող է մարդուն սպանել, պիրանիաններ, որոնք իրենց խայթոցով կարող են լուրջ վերք առաջացնել, կանդիրու ձուկ, որը կարող է ներթափանցել մարդու և կենդանիների միզուղիներ, ինչպես նաև քաղցրահամ ջրերի դելֆին։ Ծառերի վրա ապրում են զանազան տեսակների երկկենցաղներ՝ ծառամագլցողների ընտանիքից, որոնց մաշկն արտադրում է ուժեղ լիպոֆիլային թույն՝ բատրախոտոքսինի շնորհիվ։ Այստեղ բնակվում են նաև տարբեր մակաբույծներ և վարակիչ հիվանդությունների տարածողներ։ Մասնավորապես, չղջիկների որոշ տեսակներ կատաղության վիրուսի բնական կրող են, իսկ մլակները՝ լեշմանիոզի կրողներ։ Խոնավ տաք միջավայրը բարենպաստ պայմաններ է ստեղծում մալարիայի, արևադարձային տապի և այլ վարակիչ հիվանդությունների տարածման համար։ Տորնիլիո (tornillo) միջատը ձու է դնում թաց հագուստի վրա, և մարդու մաշկի հետ շփվելիս փորում է և ձու դնում դրա մեջ։
Պահպանություն և վտանգներ
1991 թվականից մինչև 2004 թվականը Ամազոնյան անտառի կորուստը կազմել է 415 հազար կմ²։ Ամազոնում անտառահատման հիմնական պատճառը բնակավայրերի և գյուղատնտեսության համար հողերի մաքրումն է։ Նոր ժամանակներում անտառների մշտական ​​անտառահատման հիմնական պատճառը եղել է այն, որ ֆերմերները չեն վերականգնել քայքայված հողերը, իսկ անտառից ազատված հողերը բերրիությունը պահպանել են ընդամենը մի քանի տարի ։ Այնուամենայնիվ, մաքրված տարածքի մեծ մասը հատկացվել է անասունների արոտավարերի համար ։ Արոտավայրերն զբաղեցնում են նախկին անտառային տարածքների շուրջ 70 %-ը, և 1970-2007 թվականների՝ ավելի քան 90% -ը ։ Այնուամենայնիվ, 2011 թվականից ի վեր անտառահատումը դանդաղել է։
2005 թվականից մինչև 2016 թվականը պահպանվող տարածքների տարածքն աճել է 3,07 միլիոն կմ²-ից մինչև 3,62 միլիոն կմ²2 ։
Արտաքին հղումներ
Կատեգորիա:Ամազոն Կատեգորիա:Էկվադորի աշխարհագրություն Կատեգորիա:Կոլումբիայի աշխարհագրություն Կատեգորիա:Հարավային Ամերիկայի տարածաշրջաններ
Նալդա
Նալդա (Nalda), մունիցիպալիտետ Իսպանիայում, գտնվում է Ռիոխա պրովինցիայում՝ Ռիոխա (Լոգրոնիո) ինքնավար համայնքի կազմում։ Մտնում է Լոգրոնիո շրջանի (կոմարկայի) կազմի մեջ։ Զբաղեցնում է 24,60 կմ2 տարածք։ Բնակչությունը կազմում է 1044 մարդ (2010 թվականի տվյալներով)։ Գտնվում է պրովինցիայի վարչական կենտրոնից 19 կմ հեռավորության վրա։
Արտաքին հղումներ
Կատեգորիա:Լա Ռիոխայի (Իսպանիա) մունիցիպալիտետներ
Ջինիֆեր Գուդվին
Ջինիֆեր Միշել Գուդվին (Ginnifer Michelle Goodwin, ), ամերիկացի դերասանուհի։ Հայտնի է «Վարձով ամուսին» և «Մոնա Լիզայի ժպիտը» ֆիլմերում խաղացած դերերով։ «Մի անգամ հեքիաթում» ֆենտեզի հեռուստասերիալում մարմնավորել է Սպիտակաձյունիկին։
Կենսագրություն
Պատանեկության տարիներին Մեմֆիսի հրեական համայնքային կենտրոնում մասնակցել է «Սինագոգի երիտասարդության հյուսիսամերիկյան ֆեդերացիա» և «Բ'նայ Բ'րիթ երիտասարդական կազմակերպություն» հրեական կրոնական շարժումներին։ Անցել է Բաթ Միցվա ։
Հինգերորդ դասարանից տարվելով թատրոնով՝ երազում էր դերասանուհի դառնալ։ Դպրոցն ավարտելուց հետո ընդունվել Է Բոստոնի համալսարան և 2001 թվականին ավարտել է այն գերազանց՝ ստանալով արվեստի բակալավրի աստիճան։ Ուսումը շարունակել է Անգլիայում՝ Շեքսպիրյան համալսարանում և Դրամատիկական արվեստի թագավորական ակադեմիայի կողմից ստացել է վկայական։ Անգլիայում սովորելու տարիներին մասնակցել է թատերական բեմադրությունների և խաղացել Ժաննա դ'Արկի, «Համլետ» ողբերգությունում Օֆելիայի, «Վենետիկի վաճառականը» կատակերգությունում՝ Ջեսիկայի դերերը ։
2006 թվականից «Մեծ սեր» դրամատիկական սերիալում, որը պատմում է պոլիգամիա կիրառող մորմոնների ընտանիքի մասին, խաղացել է գլխավոր դերերից մեկը։ 2009 թվականին կատարել է մեծ առևտրային հաջողություններ ունեցած «Խոստանալ, չի նշանակում ամուսնանալ» ռոմանտիկ կատակերգության գլխավոր դերերից մեկը։
2016 թվականին «Կենդանապոլիս» անիմացիոն ֆիլմում հնչյունավորել Է գլխավոր հերոսուհու՝ Ջուդի Հոփսի դերը։
2019 թվականին Լյուսի Լյուի և Քիրբի Հաուել-Բապտիստեի հետ խաղացել է «Ինչու են կանայք սպանում» սերիալում։
Անձնական կյանք
2014 թվականի ապրիլի 12-ից Ջինիֆերն ամուսնացած է «Մի անգամ հեքիաթում» սերիալի իր խաղընկերոջ՝ Ջոշուա Դալլասի հետ, որին հանդիպել է իրենց հարսանիքից երկու տարի առաջ ։ Զույգը ունի երկու որդի՝ Օլիվեր Ֆինլի Դալլասը և Հյուգո Ուիլսոն Դալլասը ։
Ծանոթագրություններ
Կատեգորիա:1978 ծնունդներ Կատեգորիա:Մայիսի 22 ծնունդներ Կատեգորիա:Հոլիվուդյան դերասաններ Կատեգորիա:Ամերիկացի դերասանուհիներ Կատեգորիա:Ամերիկացի կինոդերասանուհիներ Կատեգորիա:Ամերիկացի հեռուստատեսային դերասանուհիներ Կատեգորիա:Բոստոնի համալսարանի շրջանավարտներ Կատեգորիա:21-րդ դարի ամերիկացի դերասանուհիներ
Կորեական ազգանունների ցանկ
Սա հանգըլով և հանջայով ներկայացված կորեական ազգանունների ցանկ է։
Կորեական ազգանուններից ամենից տարածվածը (Հարավային Կորեայում) Կիմն է, հաջորդաբար՝ Լին և Փակը։ Միասնաբար այս 3 ազգանունները կազմում են կորեական էթնիկ բնակչության ազգանունների կեսը։
Այստեղ ներկայացված են կորեական 286 ազգանուն ։ Սակայն յուրաքանչյուր ազգանուն բաժանված է մի քանի տոհմի (բոն-գվոն), և անձի ազգանունը որոշելու համար անհրաժեշտ է մարդու տոհմի նույնացումը։
Արտաքին հղումներ
Կատեգորիա:Կորեական ազգանուններ Կատեգորիա:Ցանկեր:Հարավային Կորեա
Ուլյաեգի
Ուլյաեգի (Уляеги), գետ Ռուսաստանում, հոսում է Կարելական ինքնավար հանրապետությունում։ Թափվում է Պալվատ Սուդակ լիճ։ Գետի երկարությունը 13 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Բալթիկ ծովի ավազանային շրջանին, գետի ջրատնտեսային տեղամասը՝ Շույա, գետի ենթաավազանը՝ Սվիր։ Գետի գետային ավազանը՝ Նևա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Strip That Down
«Strip That Down», բրիտանացի երգիչ Լիամ Փեյնի (իռլանդական One Direction խմբի նախկին անդամ) դեբյուտային սոլո սինգլը ամերիկացի ռեփեր Quavo-ի մասնակցությամբ։ Սինգլն զբաղեցրել է երրորդ հորիզոնականը Մեծ Բրիտանիայի հիթ-շքերթում։
Պատմություն
Երգը թողարկվել է 2017 թվականի մայիսի 19-ին։ Այն հաջողություն է ունեցել՝ Մեծ Բրիտանիայում հասնելով երրորդ հորիզոնականին, իսկ Միացյալ Նահանգներում ընդգրկվելով Billboard հիթ-շքերթի հիսուն լավագույն երգերի ցանկում։ Արժանացել է երաժշտական քննադատների ու ինտերնետ-հրատարակությունների դրական գնահատականին, ինչպիսիք են՝ Billboard, Rolling Stone , Express and Star , Digital Spy ։
Արտաքին հղումներ
Կատեգորիա:2017 երգեր
Լաբեսեդ Լորագե
Լաբեսեդ Լորագե (Labécède-Lauragais), համայնք Ֆրանսիայի Օկսիտանիա մարզի Օդ գավառում ։
Աշխարհագրություն
Գտնվում է Փարիզ քաղաքից 610 կմ հարավ, Մոնպելիե քաղաքից` 155 կմ արևմուտք, Կարկասոն քաղաքից` 35 կմ հյուսիս-արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 260 աշխատունակ (15-64 տարեկան) բնակիչ, որոնցից ակտիվ էին 166-ը, իսկ ոչ ակտիվները` 94։ Ակտիվության ցուցանիշը կազմում է 63,8 %։ 166 աշխատունակ մարդկանցից աշխատել է 147 անձ (85 տղամարդ և 62 կին)։ Գործազուրկ են եղել 19 անձ (5 տղամարդ և 14 կին)։ 94 անաշխատունակներից 18-ը եղել են աշակերտներ կամ ուսանողներ, 53-ը` թոշակառուներ, իսկ 23-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Սեկի Ակիկո
Կենսագրություն
1921 թվականին ավարտել է Տոկիոյի կոնսերվատորիան, հանդես եկել որպես երգչուհի, մասնակցել մշակույթը՝ ժողովրդին շարժմանը։ 1948 թվականին կազմակերպել է Տոկիոյի կենտրոնական երգչախումբը («Ճապոնիայի երգող ձայները»), որը Ճապոնիայում սկիզբ է դրել մասսայական ինքնագործ երգչախմբերի հակամիլիտարիստական շարժմանը։ Ակիկոն Ճապոնիայում խորհրդային երգը մասսայականացնողներից է։ 1964 թվականին կենտրոնական երգչախմբի հետ հանդես է եկել ԽՍՀՄ-ում։ Եղել է ճապոնա-խորհրդային բարեկամության ակտիվ կողմնակից։
Ծանոթագրություններ
Կատեգորիա:Ճապոնացի երգչուհիներ Կատեգորիա:Ճապոնացի սոպրանոներ
Բոտրունյո
Բոտրունյո  (Botrugno), կոմունա Իտալիայում։ Գտնվում է Ապուլիա մարզում՝ Լեչե գավառում։ Բնակչությունը կազմում է 3046 մարդ, բնակչության խտությունը կազմում է 338 մարդ/կմ²։ Զբաղեցնում է 9 կմ² մակերես։ Փոստային ինդեքս՝ 71020, հեռախոսային կոդ՝ +39 00836։
Կոմունայի հովանավորն է սուրբ Օրոնտիոսը։ Տոնը նշվում է օգոստոսի 26-ին։
Ժողովրդագրություն
Բնակչության թվաքանակի փոփոխությունները.
Արտաքին հղումներ
Կատեգորիա:Իտալիայի բնակավայրեր
Քեդել
Քեդել (ქედელი), գյուղ Վրաստանում։ Գտնվում է Կախեթի մարզի Սիղնաղի շրջանում։
Տարածք
Կենտրոնի բարձրությունը 680 մետր է։ Գյուղը զբաղեցնում է 2 կմ² տարածք։
Ծանոթագրություններ
Կատեգորիա:Վրաստանի գյուղեր Կատեգորիա:Սիղնաղի շրջան
ԳԱԱ Մանրէաբանության ինստիտուտ
ԳԱԱ Մանրէաբանության ինստիտուտ, միկրոբիոլոգիայի ինստիտուտ, գիտահետազոտական հիմնարկություն Աբովյան քաղաքում (1973 թ-ից)։ 	Կազմակերպվել է 1961 թ-ին՝ Երևանում, 1943 թ-ից գործող ՀԽՍՀ ԳԱ մանրէաբանության սեկտորի հիմքի վրա, Հ. Կ. Փանոսյանի ղեկավարությամբ։
1962 թ-ից Մանրէաբանության ինստիտուտի տնօրենն է Գ. Աֆրիկյանը։ Մանրէաբանության ինստիտուտն ունի 8 լաբորատորիա (1979)՝ ազոտֆիքսող բակտերիաների, խմորող միկրոօրգանիզմների, սպոր առաջացնող բակտերիաների, բջջային կենսասինթեզի, մանրէների կենսաքիմիայի, ֆոտոսինթեզող բակտերիաների, մանրէների հավաքածուի, հանքային մանրէաբանության։ Մանրէաբանության ինստիտուտի աշխատանքներում կարևոր տեղ են գրավել մանրէների տարբեր խմբերի էկոլոգիայի հարցերին նվիրված հետազոտությունները, որոնց շնորհիվ բացահայտվել են զանազան մանրէների բնական տարածվածության բազմաթիվ օրինաչափությունները։ Ինստիտուտի բազմամյա աշխատանքները հնարավորություն են տվել մեկուսացնել և նկարագրել ազոտֆիքսող, կաթնաթթվային, սպորավոր, ֆիտոպաթոգեն, քեմոսինթետիկ բակտերիաների և սնկերի նոր տեսակներ ու տարատեսակներ։ 	Ուսումնասիրված մանրէներից շատերն օգտագործվում են պարարտանյութերի, ինսեկաիցիդների, թթու կաթնամթերքների, գինու, հացի արտադրության և արդյունաբերության այլ ճյուղերում։ Մանրէների էկոլոգիական հարմարվածության, մանրէային անտագոնիզմի ուսումնասիրման և անտիբիոտիկները բուսաբուծության ու շերամապահության մեջ կիրառելու բնագավառում։ Մանրէաբանության ինստիտուտը ԽՍՀՄ-ում եղել է առաջիններից մեկը։ Մանրէաբանության ինստիտուտը գործուն մասնակցություն է ունեցել ՀԽՍՀ-ում մանրէաբանական արդյունաբերության կազմակերպմանը։ Վերջին տարիներին մանրէաբանության ինստիտուտում աշխատանքներ են տարվում՝ նվիրված ֆոտոտրոֆ միկրոօրգանիզմների և մանրէային ֆերմենտների ուսումնասիրման ու կիրառման, մանրէների կենսաքիմիային, գենետիկական ինժեներիայի արդիական հարցերին։
Կատեգորիա:ՀՀ ԳԱԱ ինստիտուտներ ու կազմակերպություններ
Խայկիյոկի
Խայկիյոկի (Хайкийоки), գետ Ռուսաստանում, հոսում է Կարելական ինքնավար հանրապետությունում։ Թափվում է Պիստայարվի լիճ։ Գետի երկարությունը 13 կմ է։
Ջրային գրանցամատյանի տվյալներ
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Ռոյսթոն Դրենտե
Ռոյսթոն Դրենտե (հոլ․՝ Royston Rickie Drenthe, ), հոլանդացի ֆուտբոլիստ, պաշտպան։ Հանդես է գալիս «Բանի Յաս» ակումբի կազմում։
Ակումբային կարիերա
Ռոյսթոն Դրենտեն ռոտերդամյան «Ֆեյենորդ» և «Էսկելսիոր» ակումբների սան է։
2007 թվականին Դրենտեն «Ֆեյենորդից» տեղաոխվել է իսպանական «Ռեալ Մադրիդ»։ Թիմը նրա համար վճարել է 14 միլիոն եվրո։
«Ռեալ Մադրիդի» կազմում ի պաշտոնական դեբյուտը Դրենտեն նշել է Իսպանիայի սուպերգավաթի շրջանակներում կայացած «Սևիլյայի» դեմ խաղում։ 2007/08 մրցաշրջանի սկզբում Դրենտեն եղել է մադրիդյան ակումբի հիմնական կազմի ֆուտբոլիստ։
2010/11 մրցաշրջանը Ռոյսթոնը վարձակալական հիմունքներով անցկացրել է «Էրկուլեսի» կազմում ։ Թիմի կազմում նա մասնակցել է 17 հանդիպման՝ դառնալով 4 գոլի հեղինակ։
Հաջորդ մրցաշրջանը նա անցկացրել է անգլիական «Էվերթոնի» կազում  ։
2012 թվականի մայիսից մինչև դեկտեմբեր ֆուտբոլիստը մնաց առանց խաղային պրակտիկայի, իսկ ահա 2013 թվականի փետրվարի 2-ին պայմանագիր կնքեց ռուսական «Ալաիայի» հետ ։
2013 թվականի ապրիլի 15-ին նա ձևակերպել է իր կարիերայի առաջին հեթ-տրիկը՝ «Մորդովիայի» դեմ խաղում ։
2013 թվականի հունիսի 21-ին Դրենտեն երկամյա պայմանագիր է կքնել անգլիական «Ռեդինգի» հետ ։
2015 թվականից սկսած Ռոսթոն Դրենտեն հանդես է գալիս «Բանի Յաս» թիմի կազմում։
Արտաքին հղումներ
Կատեգորիա:1987 ծնունդներ Կատեգորիա:Ապրիլի 8 ծնունդներ Կատեգորիա:Ռոտերդամ քաղաքում ծնվածներ Կատեգորիա:Ռեալ Մադրիդի ֆուտբոլիստներ Կատեգորիա:Էվերթոնի ֆուտբոլիստներ Կատեգորիա:Նիդերլանդների հավաքականի ֆուտբոլիստներ Կատեգորիա:Անգլիական ֆուտբոլի լիգայի խաղացողներ Կատեգորիա:Թուրքական Սուպեր լիգայի ֆուտբոլիստներ Կատեգորիա:Պրեմիեր Լիգայի ֆուտբոլիստներ Կատեգորիա:Լա Լիգայի ֆուտբոլիստներ Կատեգորիա:Անգլիայի լեգեոներ ֆուտբոլիստներ Կատեգորիա:Ռուսաստանի Պրեմիեր Լիգայի խաղացողներ
Տալլինի անգլիական քոլեջ
Տալլինի անգլիական քոլեջ (Tallinna Inglise Kolledž), միջնակարգ քոլեջ Էստոնիայի Տալլին քաղաքում, անգլերենի խորացված ուսուցմամբ։ Այն ունի տարրական, միջին և ավագ դասարաններ, աշակերտները 7-ից 18 տարեկան են ։
Պատմություն
Քոլեջի պատմությունը սկսվում է 1940 թվականից, երբ Տալլինի թիվ յոթերորդ միջնակարգ դպրոցը բացվեց Տալլինի ֆրանսիական և Ջակոբ Վեսթլոմն դպրոցի միավորումից ։ Դպրոցը տեղակայված է Հարիդուս շենքի մոտ, որն էլ կառուցվել է Ֆրանսիական Լիցեյումի համար 1937 թվականին։ Աշակերտները պարտավոր են միանալ այլ դպրոցների։ Վերջապես դպրոցը դարձավ սովետական Էստոնիայի էլիտար անգլիական դպրոցներից մեկը։ 1996 թվականին դպրոցը վերանվանվում է «Տալլինի անգլիական դպրոց», որն էլ տեղափոխվեց իր ներկայիս տարածք՝ Տալլինի սրտում ։
Լադերն սյուր Լոքե
Լադերն սյուր Լոքե (Ladern-sur-Lauquet), համայնք Ֆրանսիայի Օկսիտանիա մարզի Օդ գավառում ։
Բնակչությունը 2008 թվականի դրությամբ կազմում է 260 մարդ, բնակչության խտությունը` 10.55 մարդ/կմ²։ Բնակավայրը զբաղեցնում է 24.64 կմ² տարածք։
Աշխարհագրություն
Գտնվում է Փարիզ քաղաքից 640 կմ հարավ, Մոնպելիե քաղաքից` 140 կմ հարավ-արևմուտք, Կարկասոն քաղաքից` 12 կմ հարավ։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 177 աշխատունակ (15-64 տարեկան) բնակիչ, որոնցից ակտիվ էին 128-ը, իսկ ոչ ակտիվները` 49։ Ակտիվության ցուցանիշը կազմում է 72,3 %։ 128 աշխատունակ մարդկանցից աշխատել է 121 անձ (62 տղամարդ և 59 կին)։ Գործազուրկ են եղել 7 անձ (2 տղամարդ և 5 կին)։ 49 անաշխատունակներից 17-ը եղել են աշակերտներ կամ ուսանողներ, 17-ը` թոշակառուներ, իսկ 15-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Լյուցերն ՖԱ
Լյուցերն (գերմ.՝ Fussball-Club Luzern), շվեյցարական ֆուտբոլային ակումբ Լյուցերնից։ Հանդես է գալիս Սուպեր Լիգայում՝ Շվեյցարիայի բարձրագույն առաջնությունում։ Հաղթել է Շվեյցարիայի առաջնությունը 1, իսկ Շվեյցարիայի գավաթը՝ 2 անգամ։
Ակումբի գույներն են կապույտը և սպիտակը։ Նրանք խաղում են իրենց տնային խաղերը Սվիսպորարենա մարզադաշտում, որը կառուցվել է 2011 թվականին։
Լյուցերնը ստեղծվել է 1901 թվականին։
Արտաքին հղումներ
Կատեգորիա:Շվեյցարական ֆուտբոլային ակումբներ
Ժենևիև Նաջի
Ժենևիև Նաջի (Genevieve Nnaji, ) , նիգերիացի դերասանուհի, պրոդյուսեր, ռեժիսոր ։ 2005 թվականին Աֆրիկյան կինոակադեմիայի մրցանակաբաշխության ժամանակ արժանացել է Գլխավոր դերի լավագույն դերասանուհի մրցանակին   ։ 2011 թվականին Նոլիվուդում կատարած ներդրման համար Նիգերիայի կառավարության կողմից արժանացել է Դաշնային Հանրապետության շքանշանի ։
Վաղ կյանք և կրթություն
Նաջին ծնվել է Նիգերիայի Իմո նահանգի Մբեզ տարածաշրջանում, բայց մեծացել է Լագոսում։ Ընտանիքի ութ երեխաներից եղել է չորրորդը, մեծացել է միջին դասի միջավայրում։ Հայրը եղել է ինժեներ, մայրը՝ մանկապարտեզի դաստիարակ։ Սովորել է Յաբայի աղջիկների մեթոդիստական քոլեջում, այնուհետև կրթությունը շարունակել է Լագոսի համալսարանում, որտեղից ստացել է արվեստի բակալավրի աստիճան։ Դեռևս համալսարանական տարիներին Նոլիվուդում եղել է դերասնական խաղերի ունկնդիր ։
Գործունեություն
նաջին որպես դերասանուհի կարիերան սկսել է երեխա տարիքում, երբ դեռ 8 տարեկան էր, հանդես գալով Ripples հեռուստատեսային սերիալում ։ 1998 թվականին, 19 տարեկանում նիգերիական կինոարտադրություն է մուտք գործել «Most Wanted» ֆիլմով, որին հաջորդել են Last Party, Mark of the Beast և Ijele ֆիլմերը ։ 2010 թվականին նկարահանվել է մրցանակակիր Ijé: The Journey ֆիլմում։ Նկարահանվել է Նոլիվուդի բազմաթիվ ֆիլմերում։
2009 թվականին եղել է Նոլիվուդի ամենալավ վճարվող դերասանուհիներից մեկը ։ Նիգերիական կինոարդյունաբերությունում ունեցած ներդրումների շնորհիվ դարձել է առաջին նիգերիացի դերասանուհին, որ 2001 թվականին արժանացել է City Peoples Awards-ի, որը նախկինում շնորհվում էր միայն քաղաքական գործիչներին և բիզնեսի կոնգլոմերատների։ Ժենևիև Նաջին առաջին դերասանուհի էր, որը 2003 թվականին Նիգերիայի գրաքննչական խորհրդի կողմից արժանացել է լավագույն դերասանուհի կոչմանը ։ 2009 թվականին Օփրա Ուինֆրին նրան անվանել է Աֆրիկայի Ջուլիա Ռոբերտս ։
2004 թվականին Նաջին ձայնագրման պայմանագիր է ստորագրել գանայական ձայնագրման EKB Records ստուդիայի հետ և թողարկել իր առաջին  One Logologo Line ալբոմը, որը Ռիթմ ընդ բլյուզ, հիպ-հոպ և քաղաքային երաժշտության խառնուրդ է ։
2015 թվականի նոյեմբերին Նաջին նկարահանել է իր առաջին ֆիլմը՝ Road to Yesterday, որը 2016 թվականի Africa Magic Viewers Choice Awards-ի ժամանակ արժանացել է Արևմտյան Աֆրիկայի բոլոր ժամանակների լավագույն ֆիլմ մրցանակին։
2018 թվականի սեպտեմբերի 7-ին նրա ռեժիսորական առաջին գործը՝ "Lionheart" ձեռք բերեց Նեթֆլիքս ընկերությունը, այսպիսով ունենալով առաջին բնօրինակ ֆիլմը Նիգերիայից ։ Ֆիլմի պրեմիերան կայացել է 2018 թվականին Տորոնտոյի կինոփառատոնում։
Որպես մոդել
Ժենևիև Նաջին որպես մոդել հանդես է եկել մի քանի գովազդային հոլովակներում, այդ թվում՝ Pronto խմիչքների և Omo լվացքի ապրանքների։ 2004 թվականին շահութաբեր հովանավորության պայմանագրով դարաձել է «Lux օճառի դեմքը» Նիգերիայում ։ 2008 թվականին մեկնարկել է "St. Genevieve" հագուստի արտադրությունը, որն իր եկամուտները նվիրաբերում է բարեգործությանը ։ 2010 թվականի մայիսին Նաջին նշանակվել է Nnaji was appointed to be the official "MUD-ի պաշտոնական ներկայացուցիչ" Նիգերիայում    ։
Մրցանակներ և անվանակարգեր
Նաջին արժանացել է մի շարք մրցանակների և անվանակարգերի, այդ թվում` City People Awards-ի «Տարվա լավագույն դերասանուհի» մրցանակին և 2005 թվականի «Գլխավոր դերի լավագույն դերասանուհի» մրցանակին ։
Ծանոթագրություններ
Կատեգորիա:Նիգերիացի դերասանուհիներ Կատեգորիա:Նիգերիացի ռեժիսորներ Կատեգորիա:Նիգերիացի պրոդյուսերներ Կատեգորիա:Նիգերիացի երգչուհիներ Կատեգորիա:Մոդելներ Կատեգորիա:21-րդ դարի երգչուհիներ Կատեգորիա:Լագոսի համալսարանի շրջանավարտներ Կատեգորիա:Նիգերիացի կանանց իրավունքների ակտիվիստներ Կատեգորիա:Նիգերիացի կինոպրոդյուսերներ
Տոլեդոյի դարպաս
Տոլեդոյի դարպասներ (Puerta de Toledo), 19-րդ դարի հուշարձան իսպանական մայրաքաղաքում։ Դարպասները կառուցվել են Ֆերդինանդ VII-ի պատվին, որպես հաղթական կամարներ։ Դարպասները գտնվում են Տոլեդո փողոցում, մայր տաճարից մեկուկես կիլոմետր հեռավորության վրա։
Պատմություն
Այդ անունով դարպասները գոյություն ունեցել են դեռևս հին ժամանակներում, որոնք 15-րդ դարում շրջապատել են Մադրիդը։ Դարպասների միջով անցնում է ճանապարհ, որը տանում է Տոլեդո։ 1625 թվականին Ֆիլիպ IV-ը պատի շինարարության ժամանակ Տոլեդո փողոցի կենտրոնից ոչ հեռու կառուցել է հսկայական երկրորդ դարպասը։
Ժամանակակից դարպասների շինարարության առաջին նախագծերը վերաբերվում են նապոլեոնական պատերազմների դարաշրջանին։ Ժոզեֆ Բոնապարտի իշխանության օրոք նախագիծ է մշակվում, որպեսզի Մադրիդից մուտք գործեն Անդալուզիա։ 1812 թվականին նախագիծը փառաբանվել է սահմանադրության մեջ, որն ընդունվել է այդ ժամանակ։ Բայց Ժոզեֆ Բոնապարտին չի հաջողվել նախագիծը կյանքի կոչել, քանի որ կառուցմանը հատկացված միջոցները շուտով սպառվեցին, իսկ դրանից հետո Ժոզեֆը կործանվեց։ Մունիցիպիալ իշխանությունները ճարտարապետ Լոպես Անտոնիո Ագուադոյին հանձնարարել են ստեղծել նոր նախագիծ, ով դարպասները նախագծել է հաղթական կամարների տեսքով և դրանք նվիրել է Բուրբոնների բարեփոխումներին՝ ի դեմս Ֆերդինանդ VII-ին։
Տոլեդոյի դարպասները վերջին խոշոր դարպասներն էին, որոնք շրջապատել են Մադրիդը։ Շինարարությունը իրականացվել է 10 տարի՝ 1817 թվականից մինչև 1827 թվականները։ 1995 թվականին Մադրիդի քաղաքապետարանը իրականացրել է լայնածավալ վերանորոգում։
Արտաքին տեսք
Տոլեդոյի դարպասները կազմված են երեք կամրջամասերից՝ կենտրոնում կիսաշրջանաձև կամարներ են, իսկ եզրերին՝ երկու ուղղանկյուն կամարներ։ Դարպասները կառուցված են գրանիտե աղյուսներից և ձևավորված են կիսասյուներով, զարդարված են իոնիական սյուներով։
Դարպասները զարդարված են քանդակներով, որը մշակված է իսպանացի քանդակագործ Խոսե Խինեսի կողմից և ստեղծված է Ռոման Բարբայի և Վալերիանո Սալվատերի կողմից։ Հյուսիսային ճակատում երկու երեխաների հետ տեղադրված է Մադրիդի զինանշանը։ Երկու կողմերից տեղադրված են նաև պատերազմական ավարները պատկերող կոմպոզիցիաներ։
Գլխավոր կամարի վրա երևում է լատիներեն լեզվով մի գրություն՝
''Նվիրված է Ֆերդինանատ VII-ին, Ցանկալի ազգի հորը, հողի համար պատերազմողի և այլ ֆրանսիացի բռնազավթիչների դեմ պայքարի։ Հուշարձանը նվիրված է Մադրիդի կառավարության հավատարմությանը, հաղթանակին և ուրախությանը։ 1827 թվական'' ։
Այժմ դարպասները գտնվում են օղակաձև ճանապարհի վրա, որտեղով ճանապարհային ուղիներ չեն անցնում։ Դարպասի տակ կառուցվող ստորգետնյա թունելը, ինչը հանգեցրել է կենտրոնական կամարի ձևափոխմանը և բնահողի իջեցմանը։
Արտաքին հղումներ
Կատեգորիա:Մադրիդի շենքեր և կառույցներ Կատեգորիա:1817 հիմնադրումներ
Քրիս Քորնել
Քրիս Քորնել (Chris Cornell;  ), ամերիկացի կիթառահար, կոմպոզիտոր և վոկալիստ։ Եղել է «Soundgarden» խմբի մենակատար։ Հանդիսացել է նաև «Audioslave» խմբի վոկալիստ։ 1990- 1992 թվականներին եղել է «Temple of the Dog» խմբի մեներգիչ։ Երաժշտական կարիերան սկսել է որպես թմբկահար։ Ավելի ուշ, սկսել է հանդես գալ որպես կիթառահար և վոկալիստ։
Կենսագրություն
Մինչ հաջողակ երաժիշտ դառնալը, Քրիսը մի քանի մասնագիտություններ է փոխել։
1990 թվականին Քորնելը ամուսնացել է Սյուզան Սիլվերի հետ, ով 1986 թվականից եղել է Soundgarden խմբի երաժշտական մենեջերը։ 2000 թվականի հունիսին ամուսինները դուստր են ունեցել, սակայն շուտով ամուսնալուծվել են։ 2004 թվականին պաշտոնապես հաստատել են իրենց բաժանումը, որից հետո Քրիսը դատարանում նախկին կնոջ դեմ հայց է ներկայացրել՝ 15 կիթառների համար։
2004 թվականին Քորնելը ամուսնացել է Վիքի Քարայանիսի հետ, ով հունական ծագմամբ ամերիկացի լրագրող էր։ Նույն տարվա սեպտեմբերին ամուսինները դուստր են ունեցել, իսկ 2005 թվականի դեկտեմբերին` որդի։ Կնոջ ազդեցությամբ միացել է Հույն ուղղափառ եկեղեցուն ։
Մահ
Երաժիշտը թաղվել է Լոս Անջելեսի Hollywood Forever գերեզմանատանը ։
Ծանոթագրություններ
Կատեգորիա:Ամերիկացի կիթառահարներ Կատեգորիա:Ամերիկացի երաժիշտներ Կատեգորիա:«Գրեմմի» մրցանակի դափնեկիրներ Կատեգորիա:Ամերիկացի ռոք կիթառահարներ Կատեգորիա:Ամերիկացի ռոք երգիչներ Կատեգորիա:Ինքնասպան երաժիշտներ Կատեգորիա:Ամերիկացիներ իռլանդական ծագմամբ Կատեգորիա:21-րդ դարի ամերիկացի երգիչներ Կատեգորիա:Ամերիկացի ռոք երգահաններ Կատեգորիա:20-րդ դարի ամերիկացի երգիչներ Կատեգորիա:Ամերիկացի կոմպոզիտորներ Կատեգորիա:Ամերիկացի դաշնակահարներ Կատեգորիա:Ամերիկացի երաժշտական պրոդյուսերներ Կատեգորիա:Ամերիկացի թմբկահարներ
Էլդար Շենգելայա
Էլդար Շենգելայա, վրացի կինոռեժիսոր, սցենարիստ։ ԽՍՀՄ ժողովրդական արտիստ (1988)։
Կենսագրություն
Էլդար Շենգելայան ծնվել է 1933 թվականի հունվարի 26-ին Թիֆլիսում (ներկայում՝ Թբիլիսի)։
1958 թվականին ավարտել է Մոսկվայի Գերասիմովի անվան կինեմատոգրաֆիայի ինստիտուտի ռեժիսորական ֆակուլտետը (Սերգեյ Յուտկևիչի և Սերգեյ Սկվորցովի արվեստանոց), որտեղ սովորել է Ալեքսանդր Կուրոչկինի, Էդվարդ Աբալյանի, Ալեքսեյ Սախարովի հետ։
1958-1960 թվականներին եղել է «Մոսֆիլմ» կինոստուդիայի, իսկ 1960 թվականից՝ «Վրացֆիլմ» կինոստուդիայի ռեժիսոր։
1984 թվականին նկարահանել է «Կապույտ լեռներ, կամ անհավանական պատմություն» ֆիլմը, որի թողարկումը համընկել է Վերակառուցման գործընթացի սկզբի հետ։ Մամուլում ֆիլմն արժանացել է դրական արձագանքների։ 1984 թվականին այն ստացել է Համամիութենական կինոփառատոնի մրցանակ, իսկ 1985 թվականին արժանացել է ԽՍՀՄ պետական մրցանակի։
1993 թվականին նկարահանել է «Էքսպրես-տեղեկատվություն» կատակերգությունը (Վրաստանի և Գերմանիայի Դաշնային Հանրապետության համատեղ արտադրություն), որը դրական գնահատականների արժանացավ տարբեր կինոփառատոններում («Թբիլիսի-93», «Սան Ռաֆայել-94»), սակայն վարձույթում գրեթե հաջողություն չի ունեցել։
1976 թվականից եղել է Վրաստանի կինոգործիչների միության վարչության առաջին քարտուղարը և ԽՍՀՄ կինոգործիչների միության վարչության քարտուղարը։
1985 թվականին ընդգրկվել է Մոսկվայի միջազգային կինոփառատոնի ժյուրիի կազում։
Վարել է ակտիվ քաղաքական գործունեություն. 1981-1990 թվականներին եղել է Վրացական ԽՍՀ Գերագույն Խորհրդի պատգամավոր, 1989-1991 թվականներին՝ ԽՍՀՄ ժողովրդական պատգամավոր։ Վրացական «Ժողովրդական ճակատ» (1989) ընդդիմադիր քաղաքական կազմակերպության հիմնադիրներից մեկն է։
1990 թվականից Վրաստանի Գերագույն խորհրդի պատգամավոր է («Դեմոկրատական կենտրոն» ընդդիմադիր խմբավորման անդամ է)։ 1992, 1995, 1999 և 2004 թվականներին ընտրվել է Վրաստանի խորհրդարանի պատգամավոր, տարբեր տարիների եղել է մշակութային հարցերի հանձնաժողովի նախագահ, խորհրդարանի նախագահի տեղակալ։
1993 թվականին մասնակցել է «Վրաստանի քաղաքացիների միություն» քաղաքական կազմակերպության հիմնադրմանը։
Արտաքին հղումներ
Կատեգորիա:Վրացի կինոռեժիսորներ Կատեգորիա:Վրացի սցենարիստներ Կատեգորիա:Թիֆլիս քաղաքում ծնվածներ Կատեգորիա:ԽՍՀՄ ժողովրդական արտիստներ Կատեգորիա:Վրացական ԽՍՀ ժողովրդական արտիստներ Կատեգորիա:ԽՍՀՄ Պետական մրցանակի դափնեկիրներ Կատեգորիա:Վրացական ԽՍՀ Շոթա Ռուսթավելու անվան պետական մրցանակի դափնեկիրներ Կատեգորիա:ՀՀ մշակույթի նախարարության ոսկե մեդալակիրներ Կատեգորիա:ՎԳԻԿ-ի շրջանավարտներ Կատեգորիա:Անձինք Թբիլիսիից Կատեգորիա:Խորհրդային սցենարիստներ Կատեգորիա:«Նիկա» մրցանակի դափնեկիրներ Կատեգորիա:Վրաստանի ժողովրդական արտիստներ
Սերգեյ Միլինկովիչ-Սավիչ
Սերգեյ Միլինկովիչ-Սավիչ (Сергеј Милинковић-Савић, ), սերբիացի պրոֆեսիոնալ ֆուտբոլիստ։ Ներկայումս հանդես է գալիս Լացիոյի և Սերբիայի ազգային հավաքականի կազմում։ Խաղում է կենտրոնական կիսապաշտպանի դիրքում ։